Alma Mons Adventures

Picos de Europa 2027.
2027-07-01 08:00 - 2027-07-10 23:30 (Europe/Belgrade)
Anillo de los Picos – Picos de Europa

Na granicama tri bujne regije Cantabria, Asturias i Leon nalazi se prvi nacionalni park Španije – Picos De Europa. Osnovan 1918. godine i nalazi se pod zaštitom UNESCO-a u programu “Man and Bisophere”. Divlji krečnjački tereni i vrhovi, uske planinske staze, kanjoni duboki više stotina metara i šest dana pravog visokogorstva u jednom od najlepših planinskih masiva Španije.

Tokom ove avanture prolazimo čuvenu kružnu trekking rutu “Anillo de los Picos”, kombinaciju spektakularnih planinskih prevoja, planinarskih domova i najlepših vidikovaca severne Španije. Očekuju nas usponi na vrhove Torre Jermoso i Cabeza la Verde, kao i glavni izazov ture — izlazak na najviši vrh Kantabrijskih planina (Cordillera Cantábrica) Torre de Cerredo (2650 m).

Akcija je namenjena planinarima sa dobrom kondicijom i iskustvom kretanja u planini sa rancem. Olakšavajuća okolnost je da spavamo u planinarskim domovima, tako da ne moramo da nosimo opremu za kampovanje na našim leđima. Svaki dan će nam doneti drugačiji teren — od visokoplaninskih prevoja i kamenih sipara do zelenih dolina i čuvenog kanjona reke Cares. Ukoliko želite ozbiljno planinarsko iskustvo, spoj avanture i vrhunske prirode ovo je tura za Vas!

Vaš vodič priča španski (engleski i srpski se podrazumevaju).

Datum i vreme polaska: 01.07.2027., aerodrom Nikola Tesla Beograd.

Datum i vreme povratka: 10.07.2027., aerodrom Nikola Tesla Beograd.

Vrsta aktivnosti: planinarenje / trekking.

OKVIRNI PROGRAM AKTIVNOSTI

01.07.2027. Sastanak na aerodromu dva sata pred leta. Let na relaciji Beograd – Madrid. Transfer do smeštaja. Noćenje Madrid.

02.07.2027. Jutarnji voz na relaciji Madrid – Leon (AVE 2:20 minuta trajanje putovanja). Zatim kombinacija autobuskog i taxi prevoza do nacionalnog parka Picos de Europa. Prvi dan planinarenja rute “Anillo de los Picos” i uspon na vrh Torre Jermoso (2113 m) Noćenje u planinarskom domu.

Planinarenje: 5 kilometara i 1350 metara visinske razlike.

03.07.2027. Drugi dan planinarenja od doma podno vrha Picu Urriellu. Noćenje u planinarskom domu.

Planinarenje: 8 kilometara i 740 metara visinske razlike

04.07.2027. Treći dan planinarenja (tehnički najteži) i uspon na najviši vrh Kantabrijskih planina (Cordillera Cantábrica) Torre de Cerredo (2650 m). Nočenje u smeštaju / apartmanima.

Planinarenje: 14 kilometara i 700 metara uspona i 1900 metara spusta

05.07.2027. Četvrti dan planinarenje kroz nacionalni park Picos de Europa kroz kanjon reke Cares i uspon do planinarskog doma. Noćenje u planinarskom domu.

Planinarenje: 15 kilometara i 1300 metara uspona i 400 metara spusta

06.07.2027. Peti dan planinarenja, lagan dan, za odmor. Možemo produžiti malko rutu pa se popeti na vrh Cabeza la Verde (1719 m). Noćenje u planinarskom domu.

Planinarenje: 7 kilometara i 300 metara uspona i 400 metara spusta

07.07.2027. Šesti, ujedno i poslednji dan planinarenja kroz NP Picos de Europa. Rano ustajanje i polazak na planinarenje (oko 5:00) Zavšetak planinarenja u Posada de Valdeón. Taksi prevoz do autobuske stanice. Autobus do grada Leon. Noćenje u smeštaju – Leon.

Planinarenje: 18 kilometara i 900 metara uspona i 1700 metra spuštanja

Anillo De Los Picos: ~72 kilometara / 5400 metara uspona. Prosek po danu: ~ 12 kilometara i 900 metara uspona.

08.07.2027. Prepodnevno slobodno veme za obilazak grada. Popodnevni voz na relaciji Leon – Madrid. Noćenje u smeštaju – Madrid.

09.07.2027. Slobodno vreme Madrid. Noćenje u smeštaju – Madrid.

10.07.2027. Avio let na relaciji Madrid – Beograd. Dolazak u Beograd. Kraj akcije.

Cena akcije (putovanja): 850€ u dinarskoj protivvrednosti.

Cena akcije obuhvata:

Tri noćenja u Madridu,

Jedno noćenje u gradu Leon,

Povratna vozna karta (brzi voz AVE) na relaciji Madrid – Leon – Madrid,

Sve transfere i prevoze (aubotus, taxi),

Četiri noćenja u planinarskim domovima u nacionalnom parku Picos De Europa,

Noćenje u dolini koja se nalazi u nacionalnom parku Picos De Europa,

troškove vođenja,

sve ulaznice u nacionalne parkove,

dobit društva i poreze i doprinose.

Cena akcije ne obuhvata:

avio karta na relaciji Beograd – Madrid – Beograd (~250 evra),

Lični troškovi / troškovi ishrane.

DINAMIKA PLAĆANJA:

200 evra pri prijavi,

400 evra decembar 2026.

Kupovina karte februar 2027.

200 evra maj 2027.

OPREMA: planinarske cipele, odeća prilagođena vremenskim uslovima, oprema za zaštitu od kiše, vetra i sunca, rezervna odeća, čeona lampa, alpinistički šlem, aplinistički pojas. Obavezno poneti lična dokumenta, zdravstvenu karticu i planinarsku karticu sa markicom za tekuću godinu.

HRANA: u prirodi iz ranca. Domovi u kojima odsedamo u nacionalnom parku nude uslugu polupansiona (~20 evra po danu / doručak i večera). U urbanim sredinama po dogovoru.

NAPOMENA: broj učesnika u grupi je ograničen. Devet (8 + vodič) osoba maksimalno. Pet (četiri + vodič) minimalno. Ukoliko grupa nije formirana do decembra 2026. akcija se neće odražati.

INFORMACIJE I PRIJAVE: kod vodiča na broj telefona 060/0671-220 i 063/543-724.

Na akciji mogu učestvovati isključivo planinari koji su članovi osnovnih planinarskih organizacija učlanjenih u PSS, sa uplaćenom članarinom za tekuću godinu. Sportska manifestacija se realizuje u skladu sa Statutom Društva i Godišnjim kalendarom aktivnosti.

Vodič zadržava pravo da u skladu sa Pravilnikom o bezbednom izvođenju planinarskih aktivnosti izmeni plan u slučaju vanrednih okolnosti.

Za ovo putovanje nije obezbeđenja zaštita u pogledu garancija putovanja shodno čl. 86. st. 3. Zakona o turizmu.

VODIČI: Jelena Prodanović, broj licence Službe vodiča PSS MB 503 i Nenad Perović, broj licence Službe vodiča PSS MB 826.

ORGANIZATOR SPORTSKE MANIFESTACIJE: PD Alma Mons Adventures Novi Sad, MB:28727968

Ukoliko niste naš član, a želite da postanete, to možete uraditi na ovoj stranici.

YouTube

Instagram

Facebook
